Oberta la convocatòria per a la setena edició del festival d'art urbà ‘Més que Murs’
31 de març 2022

Arranquen els preparatius per a la setena edició de _Més Que Murs_, el festival d'art urbà del municipi de Sagunt. Una edició més, es busquen artistes urbans i queda oberta la convocatòria perquè les persones interessades puguen formar part d'este festival.

Els i les artistes interessades poden enviar el seu dossier amb la proposta al correu [mesquemurs@gmail.com](mailto:mesquemurs@gmail.com) abans del 10 d'abril. La convocatòria fa un especial èmfasi en el fet que les i els jóvens artistes de la ciutat es presenten en una modalitat reservada per a ells i elles.

Des del departament d'Infància i Joventut de l'Ajuntament de Sagunt tenen com a «**prioritat**» donar suport al treball dels artistes urbans, «**per això fa ja set anys que es du a terme este festival on la finalitat és convertir els nostres espais urbans en un museu a l'aire lliure, amb la implicació de la joventut en la millora estètica de la ciutat**».

Les persones interessades a obtindre més informació, poden contactar al correu electrònic [mesquemurs@gmail.com](mailto:mesquemurs@gmail.com), consultar la pàgina web [www.saguntjove.es](http://www.saguntjove.es), i per telèfon 96 268 34 39 o mitjançant el instagram @mesquemurs\_sagunt.

![](/media/v3be0fuj/web-mes-que-murs.jpg?width=588&height=830)

*   [](http://www.facebook.com/sharer.php?u=https://aytosagunto.es/va/actualitat/oberta-la-convocatoria-per-a-la-setena-edicio-del-festival-d-art-urba-mes-que-murs/ "Facebook")
*   [](http://twitter.com/share?url=https://aytosagunto.es/va/actualitat/oberta-la-convocatoria-per-a-la-setena-edicio-del-festival-d-art-urba-mes-que-murs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-la-convocatoria-per-a-la-setena-edicio-del-festival-d-art-urba-mes-que-murs/ "Linked In")
*   [](mailto:?body=https://aytosagunto.es/va/actualitat/oberta-la-convocatoria-per-a-la-setena-edicio-del-festival-d-art-urba-mes-que-murs/)